**FEDERAŢIA ROMÂNĂ DE FOTBAL**

**Sistemul Național de Licențiere a Cluburilor**

**Administrația de licențiere a cluburilor**

**Contract de confidenţialitate**

Vă notificăm în legătură cu Cererea de acordarea a licenței pentru sezonul competițional 2024/2025, formulată de clubul dumneavoastră în condiţiile stabilite de Regulamentul naţional de licenţiere a cluburilor pentru participarea la UEFA Women’s Champions League, ediţia 2023.

1. În vederea evaluării îndeplinirii cerințelor minime ale criteriilor de licențiere şi luării unei decizii cu privire la licenţiere, ne-aţi pus şi/sau ne veţi pune la dispoziţie informaţii privind Clubul ................................................................... și despre acţiunile desfăşurate de acesta.
2. Confirmăm prin semnarea prezentului Contract, că aceste informaţii vor fi tratate de noi, şi de persoanele care fac parte din Sistemul național de licenţiere a cluburilor, în condiţii de strictă confidenţialitate şi nu vor fi dezvăluite în mod direct sau indirect terţilor (indiferent de modalitate), cu excepţia următoarelor situaţii:
	1. dacă acest lucru este necesar pentru evaluarea dosarului de licenţiere şi numai dacă terţii se obligă să păstreze confidenţialitatea informaţiilor, în condiţiile stipulate în prezentul Contract;
	2. în scopul consultării juridice;
	3. la cererea instanţei competente din punct de vedere jurisdicţional;
	4. în condiţiile convenite în scris cu dvs.
3. În scopul păstrării confidenţialităţii, vă garantăm că persoanele implicate în procesul de licențiere a cluburilor vor semna, înainte de începerea activității, un Acord în acest sens. La cerere, acceptăm să vă transmitem copii ale acestor documente.
4. Informaţiile vor fi utilizate numai pentru analizarea dosarului de licenţiere şi în vederea discuţiilor viitoare cu dumneavoastră pe această temă, precum şi pentru elaborarea unei baze de date comparative.
5. Prezentul Contract nu este valabil pentru informaţiile publice sau care sunt făcute publice, cu excepţia cazului în care acest lucru este rezultatul încălcării de către noi a obligaţiilor din prezentul Contract.
6. În sensul prezentului Contract, prin „informaţii" se înţeleg informaţiile făcute publice oral, în scris sau în orice alt mod de dvs sau în numele dvs (inclusiv informaţiile păstrate în computer sau în medii similare), informaţii care pot fi obţinute în urma vizitării proprietăţilor deţinute sau ocupate de Clubul ........................................................., analizele sau rapoartele pregătite de noi sau în numele nostru, care conţin informaţiile specificate în acest paragraf.
7. Semnatarii acestui Contract garantează celeilalte părţi că:

a) deţin puteri depline pentru semnarea prezentului Contract şi îndeplinirea obligaţiilor ce decurg din acesta, şi

b) au îndeplinit toate formalităţile necesare în vederea autorizării pentru semnarea şi executarea prezentului Contract, conform termenilor specificaţi în acesta.

1. Prezentul document este reglementat de Codul Civil al României şi va fi interpretat în sensul acestei legi. Orice litigii, reclamaţii sau dispute în legătură cu prezentul Contract vor fi încredinţate spre soluţionare instanţelor competente.

Vă rugăm să confirmaţi acceptarea condiţiilor de mai sus, semnând prezentul Contract.

Locul şi data: București, ....................

 *(semnătura)*

*……………………………………….*

**NANU ANDREEA – Manager licențiere**

Împuternicit pentru şi în numele Federaţiei Române de Fotbal

Locul şi data: *(sediul social)*, *……………. /… /…/2024*

*(semnătura)*

*……………………………………...*

*(numele și prenumele, funcția cu caractere bolduite)*

*....................................................................................*

Acceptat pentru şi în numele *(denumirea clubului)*